Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 457/13/8806	Košice, 17.9.2013
EEČ : 2-65-256-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 34,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Bidovce pod spisovou značkou ORP-609/BI-KS-2013.
    v čase od 18.00 hod. do 20.00 hod. dňa 11.04.2013 v rodinnom dome s popisným číslom 110 v obci  Chrastné, okres XXXXX - okolie, po vzájomnej hádke zamkol svoju manželku XXXXX  v kuchyni rodinného domu a odňal jej z dispozície všetky mobilné telefóny, následne ju z kuchyne vypustil a začal ju škrtiť tým spôsobom, že ju chytil pod krk jednou rukou a tlačil ju smerom dozadu, následne ju chytil zozadu za tričko a silne ňou lomcoval, pričom na menovanú kričal, že je neschopná, že má z domu vypadnúť a že keď nevypadne, tak to celé skončí zle, čím jej spôsobil pomliaždenia a povrchové odreniny na oboch stranách krku a podvrtnutie chrbtice s dobou liečenia a práceneschopnosti po doby 4 týždňov. 

Odôvodnenie: 
       Uznesením policajta Obvodného oddelenia PZ v Bidovciach  sp. zn. ORP-609/BI-KS-2013 z 29.05.2013 bolo začaté trestné stíhanie a naň nadväzujúcim uznesením z 22.07.2013 vznesené obvinenie  Gabrielovi XXXXX  za prečin ublíženia na zdraví  podľa § 156 ods. 1, ods. 2  písm. a) Trestného zákona na tom skutkovom základe, ako je to uvedené vo výrokovej časti tohto uznesenia.

       Preskúmaním spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

       Obvinený a poškodená uzavreli dňa 28.08.2013 na Okresnom súde XXXXX - okolie pred probačným a mediačným pracovníkom dohodu o zmieri.

    V rámci vyššie uvedeného konania bolo s poškodenou vykonané individuálne jednanie, pričom  poškodená prehlásila, že si v prípravnom konaní neuplatnila žiadnu náhradu škody. 

     Obvinený dňa 28.08.2013 pred mediačnym úradníkom  slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný. 

    Dňa 28.08.2013 obvinený zložil na účet Okresnej prokuratúry XXXXX - okolie peňažnú sumu na všeobecne prospešné účely vo výške 34 € určenú podľa dohody o zmieri na peňažnú pomoc obetiam trestnej činnosti (túto sumu určil vo výške 100% na pomoc poškodeným trestnými činmi). Táto suma je primeraná závažnosti spáchaného trestného činu.

       Obvinený a poškodená s týmto spôsobom vybavenia veci vyslovili súhlas.
 
       Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného,  na jeho osobné a majetkové pomery, som dospela k záveru, že takýto spôsob rozhodnutia je dostačujúci.

    Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka